Hyginus

Ikke til å forveksles med forfatteren Gaius Julius Hyginus

Hyginus (ukjent fødselsdato i Hellas - muligens i Athen, død ca. 142) var pave fra ca. 136 og til ca. 142.

Ifølge Liber Pontificalis var han fra Athen og var filosof, sistnevnte antagelig basert på likheten av hans navn med to latinske forfattere.

Han skal ha organisert presteskapet, blant annet gjennom å definere gradene i det kirkelige hierarki, og ved å fastlegge deres rettigheter. Det skal også være Hyginus som innførte faddere ved dåpen for å sikre kristen oppdragelse av den døpte, samt vigsling av kirker. 

Hyginus ble regnet som martyr, men det finnes ikke bevis for dette. I de eldste kilder er det heller ikke nevnt noe martyrium. Ved sin død ble han gravlagt på Vatikanhøyden, nær graven til sankt Peter. Hans festdag er 11. januar. 

Tre brev som er tilskrevet ham er bevart.

Referanser

Eksterne lenker 
 Chisholm, Hugh, red. (1911): «Hyginus (pope)» i: Encyclopædia Britannica (11. utg.). Cambridge University Press
 Liber pontificalis

Paver
Personer fra Athen
Dødsfall i 142